Viking Fotballklubb

**Viking Fotballklubb** (opprinnelig **Idrettslaget Viking**) er en norsk fotballklubb fra Stavanger, som er Rogalands største. Klubben har både herrelag og damelag.

Idrettslaget Viking ble grunnlagt i Stavanger 10. august 1899. Den første fotballen som Viking kjøpte, ble levert fra Hall & Hamlin i Hull, England i september 1899. På 1950-tallet hadde klubben grupper for herrefotball, friidrett, boksing, bryting, håndball og orientering. I 1986 ble idrettslaget splittet i Viking Fotballklubb*,* Viking Ishockeyklubb og Viking Håndball.

## Viking kvinner

I 2011 ble det vedtatt at Viking Fotballklubb skulle danne sitt eget elitelag for kvinner. Laget spiller i 2025-sesongen i 1. divisjon fotball for kvinner. De spiller hjemmekampene sine på Lyse Arena, som ble åpnet i 2004. 

Lagets drakter består av mørkeblå trøyer, hvite bukser og mørkeblå strømper.
## Viking menn

Fotballklubben startet opp i 1899 som en klubb for menn. I sesongen 2025/2026 spiller herrenes A-lag i Eliteserien for menn.

Lagets drakter består av mørkeblå trøyer, hvite bukser og mørkeblå strømper.

## Klubbens logo og vimpel
Vikings logo er et splittflagg med rød bunn med Viking F.K. øverst og Stavanger nederst i gule bokstaver. Stiftelsesåret 1899 står under Stavangers tidligere byvåpen i midten, en eikestubbe (selv om byvåpenet faktisk har en vinranke) med spirende blad inne i en stilisert laurbærkrans (alt i gult). Vikings vimpel er en trekantet vimpel med den spisse enden ned med mørkeblå bunn. Øverst står det Viking F.K. med stor skrift og under noe mindre stiftet 1899, begge i hvitt med en viking med hjelm, kappe og en øks i hendene mens han har høyre fot oppå en fotball alt i hvitt. Like under er Vikings logo og årstallene de har blitt seriemestre og cupmestre.

I 2019 ble den gamle logoen oppdatert og særlig eikestubben ble gjort tydeligere. Det ble i 2020 også snakket en del om å fornye og oppgradere den grafiske profilen til klubben og de ble derfor laget forslag som klubbens medlemmer fikk til en «rådgivende avstemming». Det ble dermed bestemt at man skulle fornye logoen.

## Historie

### Oppstarten
Viking ble dannet i Stavanger den 10. august 1899. Stiftelsesmøtet ble avholdt i Martin Egelands hus, et auksjonslokale i Verksgata 14 på hjørnet mellom Verksgata og Fiskepiren. Blant mennene som var samlet der, var noen som hadde brutt ut av roklubben og turnforeningen. Lauritz Rosnæs ble klubbens første formann. Forsamlingen vedtok klubbflagg, kontingent, hva slags drakt spillerne skulle bruke (hvit trøye, grønn kalott og skjerf, og lang, hvit bukse) og at enhver uberyktet mann over 16 år kunne bli medlem.

Året etter at Viking ble etablert startet Idrettslaget Norrøna i Bergen, og den første fotballkampen i Stavanger gikk mellom Norrøna og Viking; Viking vant 1–0. I starten spilte Viking for det meste mot lokale lag. Viking-formann Finn Brodahl ble en person som startet et vendepunkt i klubben, da han hentet inn spillere fra gutteklubbene til Viking og etablerte et lag som tok seg helt til semifinalen i cupen i 1925. Året etter vant klubben sitt første kretsmesterskap, mot byrival SIF. Denne triumfen ble gjentatt i 1928 da Viking hadde ansatt skotske Don Coleman som trener; han utviklet blant annet det lette kortpasningspillet som kom til å kjennetegne klubben.

## Lyse Arena

Lyse Arena er hjemmearenaen til Viking. Fra 1917 spilte Viking sine hjemmekamper på Stavanger stadion, men på 2000-tallet kom det konkrete planer om å flytte og bygge et nytt fotballstadion. 1. mai 2004 ble Viking stadion åpnet da Viking spilte 1–1 i seriekampen mot  foran et fullsatt stadion med 15 300 tilskuere. Tilskuersnittet ble den sesongen 12&nbsp;439 som var det høyeste snittet i Vikings historie. Den nåværende rekorden ble satt i 2007 da snittet lød på 15&nbsp;936 tilskuere.

Stadion ligger ved Jåttåvågen i Hinna bydel. Stadionet er utstyrt med kun sitteplasser, varmelamper i taket og ellers moderne fasiliteter. Lyse Arena har også VIP-områder på stadion, med plass til 1 040 VIP-gjester, og den totale tilskuerkapasiteten er 15&nbsp;900. Dette flotte anlegget som mange anser som det fineste stadionet i Norge kostet 160 millioner kroner. Det har vært planer om å bygge ut stadion på grunn av kapasitetsmangel og økt publikums interesse, men det har ikke skjedd noen store endringer.

Arenaen blir også brukt til storkonserter, noe som har gitt Stavanger flere store konserter de siste årene. Jærbanen går rett forbi Viking Stadion og det ble åpnet en ny stasjon her i 2008, i forbindelse med dobbeltsporet ble Jåttåvågen holdeplass som er integrert i stadionanlegget åpnet. Det går også hurtigbåter og mange busser i forbindelse med kampene og konserter på Stadion.

Til seriestarten 2012 fikk Viking to nye storskjermer, hvorav den ene er eliteseriens største på hele 55 kvadratmeter. Det er Viking hovedsponsor Lyse som betaler for skjermene og IT-bedriften Atea som er leverandør. TV Vest skal produsere bildene under og sendingen før kampene.

Den 9. juni 2012 ble det satt tilskuerrekord med 25 000 på Viking stadion under en konsert da Mods fra Stavanger spilte en utsolgt engangskonsert.

## To organisasjoner – to styrer
Viking FKs styre er ansvarlige for driften av Viking Fotballklubb og breddeavdelingen, mens Viking Fotball AS er ansvarlig for elitesatsingen. 

### Viking Fotballklubbs styre
I Viking FKs § 15 om idrettslagets styre står det hvilke oppgaver og forpliktelser styret i Viking FK har. Styret er idrettslagets høyeste myndighet mellom årsmøtene.

**Styret i Viking Fotballklubb per 2021:**

* Eirik Bjørnø (daglig leder)
* Rune Bertelsen (styreleder) 
* Eirik Myhre (nestleder)
* Espen Brevik (styremedlem)
* Arild Ravndal (styremedlem)
* Odd Egil Flokketveit (styremedlem)
* Ellen Heggheim (styremedlem)
* Helen Rygg Ims (styremedlem)
* Silje Padøy (styremedlem)

### Viking Fotball AS' styre
Viking Fotball AS er ansvarlig for driften av Viking Fotballklubbs elitesatsing. Viking Fotball AS ble stiftet i 1998 og er registrert som allmennaksjeselskap under bransjen «sport og idrett ellers». Tidligere navn på var Viking Fotball ASA, og ble endret til Viking Fotball AS i 2017. Ole Rugland var Vikings styreleder fra 2002-sesongen, og var en nøkkelperson i byggingen av det nye Viking Stadion i Jåttåvågen.

**Styret i Viking Fotball AS per 2020:**

* Eirik Bjørnø (daglig leder) Fra de øvrige aksjonærene
* Stig Christiansen (styreleder) Fra de øvrige aksjonærene

* Jan Henrik Jelsa (styremedlem) Fra de øvrige aksjonærene
* Rune Bertelsen (styremedlem) Fra Viking FK
* Ellen Heggheim (styremedlem) Fra Viking FK
* Merethe Berge Paasche (styremedlem) Fra de øvrige aksjonærene
* Erik Hestnes Sæstad (varamedlem) Fra de øvrige aksjonærene
* Eirik Myhre (varamedlem) Fra Viking FK

## Æresmedlemmer
Æresmedlemskap tildeles av styret i Viking FK i henhold til klubbens statutter. Medlemmer av Viking FK som har ytet klubben særskilt tjeneste kan innvoteres som æresmedlemmer. Forslaget må komme fra et enstemmig styre eller fra et enstemmig æresmedlemkollegium. Det kreves da tre fjerdedels flertall blant de stemmeberettigede på årsmøtet for stadfestelse dette. Ved spesielle jubileer kan stadfestelsen bli foretatt av styret og æresmedlemkollegiet. Dette skal være enstemmig.

Som æresmedlem i Viking følger det også med goder, og dette innebærer at personer med æresmedlemskap har gratis adgang på de beste plasser for to personer ved alle Viking arrangementer.
### Æresmedlemmer i Viking
Årstallet angir når æresmedlemskapet ble tildelt:
* 1908: Andreas Bredal Wessel
* 1948: Reidar Kvammen
* 1970: William Danielsen
* 1970: Olav Lund
* 1974: Palmer Stangeland
* 1979: Sverre Andersen
* 1979: Olav Nilsen
* 1983: Arne Idar Johannessen
* 1984: Arild Evjen
* 1989: Martin Larsen
* 1994: Sigbjørn Slinning
* 2000: Reidar Goa
* 2001: Lauritz Abrahamsen
* 2009: Ole Rugland
* 2017: Jan Olaf Jansen
* 2020: Erik Johannessen
* 2024: Anbjørn Ekeland
* 2024: Inge Valen
* 2024: Bjarne Berntsen
* 2024: Svein Fjælberg

## Supporterklubb
Vikinghordene er en supporterklubb for Viking. Viking Oslo er klubbens supportergruppe i Oslo. Viking Hamar er klubbens supportergruppe på Hamar.

## Viking TV
Viking TV var en norsk TV-kanal om fotballaget Viking FK. Viking TV startet 2. mars 2008, og kanalen sendte 50 timer i uka. Kanalen ble distribueres via Lyse og Altibox.

## Se også
* Æresmedlem i Viking
* Vikinghordene, Supporterklubb
* «Me e Viking», Sangen som ble kåret til «Tidenes Vikinglåt» i en avstemning arrangert av Vikingmagasinet Kick og Viking FK
* ''Ein blåe dag'', Vikinghymne

## Referanser


## Eksterne lenker
* 
* VikingForum.no 
* Daglig oppdaterte nyheter, Stavanger Aftenblad